«Մենք դիմեցինք բուժհաստատություններին, բժիշկներին, որպեսզի տրամադրեն իրենց բուժման սխեմաներում օգտագործվող դեղորայքի ցանկը, որոնք Հայաստանի Հանրապետությունում գրանցված չեն: Այդ ցանկը հստակեցնելուց հետո դիմել ենք տարբեր դեղարտադրողների եւ բանակցություններ ենք վարում իրենց հետ, որ ներկայացնեն դոսյեները, որպեսզի կարողանանք Հայաստանի Դեղերի եւ բժշկական տեխնոլոգիաների փորձագիտական կենտրոն հայտ ներկայացնել եւ պետության հաշվին այդ դեղերը գրանցել: Դեղը գրանցվում է համապատասխան դոսյեի առկայության դեպքում: Կենտրոնը նաեւ իրականացնում է դեղի նախնական փորձաքննություն»,- ասաց փոխնախարարը՝ հավելելով, որ եթե դա եվրոպական երկրների արտադրության է, ապա գրանցումը իրականացվում է պարզ ընթացակարգով: